ผถห. TKN ขายบิ๊กล็อต 48.30 ล้านหุ้น ให้ Strategic Partner ยันไม่กระทบโครงสร้างธุรกิจ
ผถห. TKN ขายบิ๊กล็อต 48.30 ล้านหุ้น ให้ Strategic Partner ยันไม่กระทบโครงสร้างธุรกิจ
ผถห. TKN ขายบิ๊กล็อต 48.30 ล้านหุ้น ให้ Strategic Partner ยันไม่กระทบโครงสร้างธุรกิจ
22 ส.ค. 2562

บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN เปิดเผยว่า กลุ่มครอบครัวพีระเดชาพันธ์ ได้ทำการขายหลักทรัพย์ของ TKN บนกระดานการซื้อขายหลักทรัพย์รายใหญ่ (Big Lot) จำนวน 48,300,000 หุ้น ในราคาเฉลี่ยหุ้นละ 10 บาท(ซึ่งเป็นราคาสูงกว่ากระดานที่ระดับ 9.95 บาท( ณ วันที่ 20 ส.ค.62) คิดเป็นสัดส่วน 3.5% ของหุ้นทั้งหมดเมื่อวันที่ 20 ส.ค. ให้กับพันธมิตรทางธุรกิจ (Strategic Partner) รายหนึ่งที่มีการขยายตลาดและเป็นตัวแทนจำหน่ายในต่างประเทศ ซึ่งมีความประสงค์เข้าร่วมลงทุนในบริษัท
โดยรายละเอียดการซื้อขาย ดังนี้ นายอิทธิพัทธ์ พีระเดชาพันธ์ ขายหุ้นทั้งสิ้น 33,810,000 หุ้น น.ส.อรพัทธ์ พีระเดชาพันธ์ ขายหุ้นทั้งสิ้น 7,245,000 หุ้น และ นายณัชชัชพงศ์ พีระเดชาพันธ์ ขายหุ้นทั้งสิ้น 7,245,000 หุ้น
ทั้งนี้ ภายหลังการซื้อขายดังกล่าว กลุ่มครอบครัวพีระเดชาพันธ์ ยังคงถือหุ้นใหญ่ของบริษัทในสัดส่วนกว่า 58% 